Andrei Korobeinik

Andrei Korobeinik (sündinud 5. novembril 1980 Pärnus) on Eesti poliitik, programmeerija ja ettevõtja, internetiportaali rate.ee looja, XV Riigikogu liige. Ta on olnud XII ja XIV Riigikogu liige. 

Ta lõpetas 1998. aastal Pärnu Vene Gümnaasiumi ja astus Tartu Ülikooli matemaatika-informaatikateaduskonda.

2005. aastal müüs Andrei Korobeinik portaali rate.ee enamusosaluse 39 miljoni krooni eest mobiilsideoperaatorile EMT. 2012. aastal ostis tema osalusega Rate Solutions OÜ Rate.ee-d haldava Serenda Investi EMT-lt tagasi.Korobeinik ostis Rate.ee EMT-lt tagasi, ERR Uudised

Alates 18. oktoobrist 2011 kuni 1. juulini 2012 oli Andrei Korobeinik Vene Teatri nõukogu esimees. Aastatel 2011–2017 oli ta ka Eesti Maleliidu president.

 Poliitiline tegevus 

 Riigikogu 
Aastatel 2011–2018Anna Põld. Reformierakonnast lahkunud Korobeinik ja Sooäär kandideerivad riigikogu valimistel Keskerakonna nimekirjas. Postimees.ee 14.11.2018 oli Andrei Korobeinik Eesti Reformierakonna liige.Andrei Korobeinik. e-Äriregister. 2011. aasta Riigikogu valimistel kandideeris ta Pärnu maakonnas.http://www.vvk.ee/index.php?id=12655&pid=6758&cid=16411 Ta sai 2057 häält, kuid Riigikokku ei pääsenud. Riigikogu juhatuse otsusega sai ta XII Riigikogu liikmeks 6. aprillil 2011 kultuuriministriks siirdunud Rein Langi asendusliikmena. Kuna Rein Lang astus kultuuriministri kohalt 4. detsembril 2013 tagasi, peatusid Andrei Korobeiniku volitused Riigikogu liikmena.

Alates 26. aprillist 2019 on Andrei Korobeinik Eesti Keskerakonna liige. 2019. aasta Riigikogu valimistel kandideeris ta valimisringkonnas nr 1 ja sai 1133 häält, kuid Riigikokku ei pääsenud.Valimisringkond nr 1. 2019. aasta Riigikogu valimised. Vabariigi valimiskomisjoni veebisait. Ta pääses XIV Riigikokku haridusministriks siirdunud Mailis Repsi asendusliikmena. Tema volitused lõppesid 21. novembril 2020 seoses Repsi Riigikogu liikme volituste taastumisega,Elektrooniline Riigi Teataja. Riigikogu juhatuse 21.11.2020 otsus nr 127 "Asendusliikme volituste lõpetamine". Avaldamismärge: RT III, 24.11.2020, 4. kuid juba 26. novembril 2020 asus ta uuesti tööle Riigikogu liikmena, seekord Anneli Oti nimetamise tõttu valitsuse liikmeks.Elektrooniline Riigi Teataja. Riigikogu juhatuse 25.11.2020 otsus nr 132 "Asendusliikme asumine Riigikogu liikmeks". Avaldamismärge: RT III, 26.11.2020, 4. Andrei Korobeiniku volitused Riigikogu liikmena lõppesid 6. juunil 2022, kui president vabastas peaminister Kaja Kallase ettepanekul Eesti Keskerakonna ministrid ametist ning kui neist kolme – Jaak Aabi, Taavi Aasa ja Erki Savisaare – saadikuvolitused taastati.Oja, Barbara. Aab, Aas ja Savisaar lähevad tagasi riigikokku. ERR, 3. juuni 2022.

 Pärnu linnavolikogu 
Andrei Korobeinik kandideeris 2013. aasta kohaliku omavalitsuse volikogude valimistel Pärnu linnas Eesti Reformierakonna nimekirjas, sai 719 häält ja osutus valituks.Andrei Korobeinik. Vabariigi valimiskomisjoni veebisait. Ta oli aastatel 2015–2017 Pärnu linnavolikogu esimees.

2017. aasta kohaliku omavalitsuse volikogude valimistel kogus ta Eesti Reformierakonna nimekirja Pärnu linnas 237 häält ja osutus valituks.

2021. aasta kohaliku omavalitsuse volikogude valimistel kandideeris ta Eesti Keskerakonna nimekirjas Pärnu linnas ja osutus valituks.2021. aasta kohaliku omavalitsuse volikogude valimiste tulemus. Vabariigi valimiskomisjoni veebisait. Temast sai Pärnu linnavolikogu esimees. 

 Viited 

 Välislingid 
 Lühitutvustus Riigikogu kodulehel

Kategooria:Eesti Keskerakonna poliitikud
Kategooria:Eesti Reformierakonna poliitikud
Kategooria:XII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Eesti ettevõtjad
Kategooria:Eesti programmeerijad
Kategooria:Eesti malefunktsionäärid
Kategooria:Sündinud 1980